
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «15» апрели
	№ 89
	                     Москва шаары




Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламентине (ББ ТР 031/2012) өзгөртүүлөрдү киргизүү жөнүндө 

Евразия экономикалык бирлигинин мүчө мамлекеттеринде айыл чарба жана токой чарба тракторлорун үзгүлтүксүз өндүрүүнү камсыздоо жана Евразия экономикалык бирлигинин мүчө мамлекеттеринин экономикаларынын туруктуулугун жогорулатуу боюнча чаралардын тизмегинин 2.10-пунктун ишке ашыруу максатында, анын ичинде Евразия экономикалык комиссиясынын Кеңешинин 2022-жылдын 17-мартындагы № 12 тескемеси менен бекитилген макроэкономикалык туруктуулукту камсыздоону кошо алганда, 2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген, Евразия экономикалык комиссиясынын иш регламентине № 1 тиркеменин 29-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламентине (ББ ТР 031/2012) (мындан ары – техникалык регламент) тиркемеге ылайык өзгөртүүлөр киргизилсин.
2. 2023-жылдын 31-майын кошо алганга чейин техникалык регламентке 51-тиркеме менен бекитилген талаптарга ылайык Евразия экономикалык бирлигинин мүчө мамлекеттеринин аймактарында өндүрүлгөн, айыл чарба жана токой чарба тракторлорун жана аларга болгон от алдыргычтарды Евразия экономикалык бирлигинин бажы аймагында жүгүртүүгө чыгарууга жана сатууга жол берилет.
3. Ушул чечимдин 2-пунктунда көрсөтүлгөн продукциянын шайкеш келишин баалоо техникалык регламенттин талаптарына шайкеш келүү боюнча күчүндөгү тастыктамаларынын жана техникалык регламентке 51-тиркеме менен бекитилген талаптарга от алдыргычтын шайкеш келүү тастыктамаларынын негизинде жүзөгө ашырылышы мүмкүн.
Ушул чечимдин 2-пунктунда көрсөтүлгөн продукцияга шайкеш келүү тастыктамасынын 12-талаасында кошумча түрдө төмөнкүдөй жазуу келтирилет:
«Продукция ББ ТР 031/2011ге 51-тиркемеде бекитилген талаптарга ылайык жасалган, экологиялык класс (трактордун же от алдыргычтын экологиялык классынын мааниси келтирилет)».
Шайкеш келүү тастыктамаларынын иштөө мөөнөтү – 2023-жылдын 31-январын кошо алганга чейин.
4. Ушул чечимдин 3-пунктунда көрсөтүлгөн шайкеш келүү тастыктамаларынын иштөө мезгилинде жүгүртүүгө чыгарылган продукцияны айлантууга анын жарактуу мөөнөтү ичинде жол берилет.
5. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	
	
	
	
	

	М. Григорян
	И. Петришенко
	Б. Султанов
	А. Кожошев
	А. Оверчук

ТИРКЕМЕ
Евразия экономикалык комиссиясынын Кеңешинин 2022-жылдын 
15-апрелиндеги № 89 чечимине


Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламентине (ББ ТР 031/2012) киргизилүүчү 
ӨЗГӨРТҮҮЛӨР

1. 5-тиркеменин 14-пунктунун тексти боюнча «2022-жылдын 1-сентябры» деген сөздөр «2023-жылдын 1-сентябры» деген сөздөр менен алмаштырылсын.
2. Төмөнкүдөй мазмундагы 51-тиркемеси менен толукталсын:

«51-ТИРКЕМЕ
Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламентине (ББ ТР 031/2012)

Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламентине (ББ ТР 031/2012) ылайык, тракторлорго жана от алдыргычтарга көрсөтүлчү коопсуздук
ТАЛАПТАРЫ

Евразия экономикалык бирлигине мүчө мамлекеттердин аймактарында 2023-жылдын 31-январын кошо алганга чейин өндүрүлгөн тракторлордо, аларга орнотулган от алдыргычтар менен, ошондой эле от алдыргычтардын иштелип чыккан газдарында камтылган зыяндуу заттардын чыгындылары төмөндө келтирилген маанилерден ашпоого тийиш:
МАМСТ 17.2.2.02-98, МАМСТ 17.2.2.05-97 – экологиялык класс 0 үчүн;
БУУ эрежелери № 96 (00), МАМСТ 17.2.2.02-98 – экологиялык класс 1 үчүн;
БУУ эрежелери № 96 (02) (5.2.1-пункту) D, E1, F, G кубаттуулугунун диапазондору менен болгон от алдыргычтар үчүн – экологиялык класс 2 үчүн.
От алдыргычтардын иштелип чыккан газдарында камтылган зыяндуу заттардын чыгындыларын контролдоо методдору:
экологиялык класс 0 үчүн – МАМСТ 17.2.2.02-98, 
МАМСТ 17.2.2.05-97 боюнча;
экологиялык класс 1 үчүн – МАМСТ 17.2.2.02-98, БУУ эрежелери № 96 (00) боюнча; 
экологиялык класс 2 үчүн – БУУ эрежелери № 96 (02) боюнча.».

			


